**Nostalgie**

*Stefania*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În sufletul meu este furtună

Și frunzele moarte atârnă în zbor.

Aprig, ca niciodată, fulgeră și tună.

Mi-e rece aici, mi-e sete, mi-e dor...

Duc lipsă de umbra pașilor tăi,

Cum trece-anevoios călcând peste podea.

Liniștea ta multă și ochii aceia doi –

aș da orice, doar să-i pot avea...

Aripi de aș avea ca eu să zbor,

Să plec în vis și să rămân pe veci;

să aud, subtil, vuietul oceanelor;

să le iau angoasa valurilor reci...

Să te strig cântând și apoi să apari,

în văzul meu tu să te prefaci o mare;

copaci de palmier și nisipuri mari –

să-nvie acolo o privighetoare...

Simt înghițirea în sec a serilor calde,

aud ropotul pașilor sufletului tău.

În același timp, ești aproape și departe –

te văd cum închini un pic de dorul meu...

Inima îți strigă și-i-n lanțuri ferecată –

nu vrea să accepte, se zbate cu putere.

Cu mintea, câteodată, aspru, surd se ceartă.

În privirea-ți mută se lasă iar tăcere...

Vreau să te mai am și să nu te știu,

să îți acord pe suflet note muzicale.

Pe dinafară mort, pe dinăuntru viu –

să îmi iau cu tine iubirea la purtare...

Să te ador mai mult cu fiecare zi

și să îmi îneci buzele într-o sărutare;

să mă pierd în mare și să uit de mine,

și apoi să mă prinzi c-o îmbrățișare...

Lacrimi de iubire să-mi curgă pe față

Și să le ștergi, ușor, cu a ta mână tandră;

să-mi iei din ai mei ochi translucida ceață.

Să-mi știi inima vie, nepătată, caldă...

Simte-i infinitul, simte-i nemurirea –

te vrea aici, acum și în veci mereu.

Vindecă-i rănile și adulmecă-i trăirea.

Oferă-i atingerea ta, din nou pentru mereu...